stanford-oval/wikipedia huggingface dataset:
Suomen jalkapallon vedonlyöntiskandaali
Seurojen ulkomainen rahoitus > Tampere United

Ennen Veikkausliigan kauden 2011 alkua selvisi, että Tampere United oli vastaanottanut singaporelaiselta Exclusive Sports PTE Ltd -yhtiöltä lähes 300 000 euroa marraskuun 2010 ja tammikuun 2011 välillä. Summa oli noin 30 prosenttia seuran vuosibudjetista. Yhtiön taustalla vaikutti muun muassa Wilson Raj Perumal sekä hänen edustamansa vedonlyöntisyndikaatti. Tapauksen johdosta Suomen Palloliiton kurinpitovaliokunta päätti yksimielisesti sulkea Tampere Unitedin kaikesta kilpailutoiminnasta Palloliiton alaista sarjoista. Syynä oli, että singaporelaisen yhtiön katsottiin pystyvän 30% rahoituksensa turvin vaikuttamaan määräysvaltaan seurassa esimerkiksi sen pelaajiston suhteen. Kolmannen osapuolen vaikuttaminen pelaajan asemaan seurassa on yksiselitteisesti kielletty sekä FIFA:n että Euroopan jalkapalloliiton UEFA:n säädöksissä. Exclusive Sportsin ja Tampere Unitedin välisen sopimusluonnoksen mukaan yhtiöllä oli oikeus asettaa pelaajia seuran käyttöön. TamU oli myös velvollinen myymään jo seurassa olleita ulkomaalaispelaajia pois Exclusive Sportsin hankkimien pelaajien tieltä.
Kesäkuussa 2011 poliisi alkoi epäilemään Tampere Unitedin johtoa rahanpesusta singaporelaisyhtiöltä saatuun rahoitukseen liittyen ja kuusi seuran johtohenkilöä asetettiin myöhemmin syytteeseen. Pirkanmaan käräjäoikeus katsoi maaliskuussa 2012 antamassaan tuomiossa, etteivät TamU:n johdossa olleet henkilöt olleet syyllistyneet rikokseen ja hylkäsi kaikki esitetyt syytteet. Jutun syyttäjä valitti kuitenkin hovioikeuteen. Huhtikuussa 2013 Turun hovioikeus tuomitsi seuran entisen toimitusjohtajan Deniz Bavautdinin ja hallituksen puheenjohtajan Harri Pyhällön puolen vuoden ehdollisiin vankeusrangaistuksiin törkeästä rahanpesusta.
Seurojen ulkomainen rahoitus > Porin Palloilijat

Marraskuussa 2011 tulivat julkisuuteen toiseksi korkeimmalla sarjatasolla pelaanneen FC PoPan johtohenkilöiden rahanpesuepäilyt. Ne kohdistuivat muun muassa seuran pääomistajaan Antti Sumialaan. Hän oli ottanut vastaan Exclusive Sports PTE:lta yhteensä 52 000 euroa kevättalvella 2011. Satakunnan käräjäoikeus tuomitsi kesäkuussa 2012 Sumialan neljän kuukauden ehdolliseen vankeuteen tuottamuksellisesta rahanpesusta. Seuran entinen manageri Rami Nieminen puolestaan sai sakkorangaistuksen. Sumiala valitti hovioikeuteen, joka lievensi tuomion 70 päiväsakoksi.
Seurojen ulkomainen rahoitus > Rovaniemen Palloseura

Wilson Raj Perumalin rikoskumppanina toiminut Dan Tan halusi vuodenvaihteessa 2010–2011 hankkia Rovaniemen Palloseuran omistukseensa. Seuran johto suostui myymään RoPS:n 500 000 euron hinnasta, mutta kauppa jäi toteutumatta, kun välikätenä toiminut Perumal pimitti itselleen 300 000 euroa.
Terminaalitraktori

Terminaalitraktori eli vetomestari on erikoisajoneuvo, jota käytetään perävaunujen ja lauttavaunujen siirtelyyn terminaaleissa kuten satamissa. Terminaalitraktori kykenee puoliperävaunujen ja muiden vastaavien hinattavien kuormien vaakasuuntaisiin siirtoihin. Pinoamiseen ja muihin pystysuuntaisiin siirtoihin tarvitaan satamanosturi, kurottaja tai lukki.
Terminaalitraktori siirtää lauttavaunua satamassa
Ensimmäiset terminaalitraktorit valmisti Ottawa-niminen yritys vuonna 1958. Konetta onkin kutsuttu myös yleisnimellä ottawa. Suomen sana vetomestari tulee Sisu Auton kehittämästä Vetomestari-terminaalitraktorista. Tunnettuja terminaalitraktorimerkkejä ovat muun muassa Kalmar, Ottawa, Mafi, Terberg ja Capacity. Kalmar- ja Ottawa-tuotemerkit olivat suomalaisen Cargotec Oyj:n omistuksessa kesäkuulle 2024 saakka. Tuolloin Cargotechistä eriytettiin Kalmar-osakeyhtiö erilliseksi pörssinoteeratuksi yhtiökseen.
Aiheesta muualla

Wikimedia Commonsissa on kuvia tai muita tiedostoja aiheesta .
Cargotec
Kalmar Industries
Terberg Benschop (Arkistoitu – Internet Archive)
Terminaali (kirja)

| Terminaali |
| --- | --- |

Kirjailija:  Hannu Raittila
Kustantaja:  Siltala
Julkaistu:  2013
Sivumäärä:  453
ISBN:  978-952-234-174-7

Löydä lisää kirjojaKirjallisuuden teemasivulta
Terminaali on Hannu Raittilan kirjoittama romaani, joka käsittelee globalisaatiota ja lentoliikennettä suomalaisperheen tarinan kautta. Kirja julkaistiin vuonna 2013 Siltalan kustantamana. Se sai Runeberg-palkinnon vuonna 2014.
Aiheesta muualla

Kirjasampo: Terminaali
Hannu Raittila: Terminaali (Siltala) Yle, 29.11.2013.
Tarja-Tuulikki Tarsala

| Tarja-Tuulikki Tarsala |
| --- | --- |
 Tarja-Tuulikki Tarsala ja Ere Kokkonen elokuussa 1964.
Henkilötiedot
Koko nimi:  Tarja-Tuulikki Tarsala-Salmi
Syntynyt: 4. syyskuuta 1937 Helsinki
Kuollut: 9. toukokuuta 2007 (69 vuotta) Helsinki
Kansalaisuus:  suomalainen
Ammatti:  näyttelijä
Puoliso:  Ere Kokkonen Sauli Salmi
Aiheesta muualla
IMDb
Elonet
Tarja-Tuulikki Tarsala-Salmi (4. syyskuuta 1937 Helsinki – 9. toukokuuta 2007 Helsinki) oli suomalainen näyttelijä.
Ura

Tarsala aloitti Yleisradion televisioteatterissa vuonna 1963 heti valmistuttuaan Suomen Teatterikoulusta. Viimeisenä vuotenaan televisioteatterissa valmistui Mikko Niskasen Kahdeksan surmanluotia, joka esitettiin televisiossa neliosaisena sarjana. Naispääroolia veritekoon ajautuvan pientilallisen emäntänä pidetään yhä yleisesti Tarsalan merkittävimpänä suorituksena.
Tarsalan elokuvaura jatkui 1960-luvulta aina 2000-luvulle. Hän näytteli muutamassa Uuno Turhapuro- ja Vääpeli Körmy -elokuvassa. Tarsalan viimeisiin kuuluivat roolit elokuvissa Bad Luck Love (2000), josta hän voitti parhaan naissivuosan Jussi-palkinnon, Populäärimusiikkia Vittulajänkältä (2004), Suden vuosi (2007) ja Miehen työ (2007).
Teatterissa Tarsala esiintyi aktiivisesti 1980-luvulta lähtien, kun hän lopetti 1970-luvun lopulla teatterikoulun opettajana. Hän toimi tämän jälkeen freelancer-näyttelijänä ja -ohjaajana ja vieraili muun muassa Intimiteatterissa, Lilla Teaternissa ja Lahden kaupunginteatterissa.
Hän oli mukana Stidit-lauluyhtyeessä yhdessä Liisamaija Laaksosen ja Iris-Lilja Lassilan kanssa. Yhtyeen tunnetuin kappale on ”Pienenä tyttönä” vuodelta 1969.
Tarsalan ensimmäinen aviopuoliso oli ohjaaja Ere Kokkonen (1960–1970), ja vuodesta 1973 lähtien hän oli naimisissa toimittaja Sauli Salmen kanssa.
Tarsala palkittiin Pro Finlandia -mitalilla vuonna 1998.
Tarsala menehtyi 69-vuotiaana pitkään sairastettuaan. Hänet on haudattu aviomiehensä Sauli Salmen viereen Maunulan uurnalehtoon Helsinkiin.
Filmografia

| --- | --- |
 Millipilleri (1966, poisleikattu rooli)  Paha kulkee (1966)  Pähkähullu Suomi (1967)  Rottasota (1968)  Näköradiomiehen ihmeelliset siekailut (1969)  Kahdeksan surmanluotia (1972)  Hiekkakuningas (1972)  Rautatie (1973)  Yön sylissä (1977)  Syksyllä kaikki on toisin (1978)  Ihmemies (1979)  Hei kliffaa hei (1985)  Uuno Turhapuro – kaksoisagentti (1987)  Robotti von Rosenbergin tutkimukset (1987)  Vääpeli Körmy ja marsalkan sauva (1990) :  Kauhun millimetrit (1992)  Back to the USSR – takaisin Ryssiin (1992)  Lipton Cockton in the Shadows of Sodoma (1995)  Vääpeli Körmy ja kahtesti laukeava (1997)  Johtaja Uuno Turhapuro – pisnismies (1998)  Sotamies Jokisen vihkiloma (1999)  Bad Luck Love (2000)  Hurmaava joukkoitsemurha (2000)  Aita (2001)  Mosku – lajinsa viimeinen (2003)  Uuno Turhapuro – This Is My Life (2004)  Populäärimusiikkia Vittulajänkältä (2004)  Suden vuosi (2007)  Miehen työ (2007)
Aiheesta muualla

Tarja-Tuulikki Tarsalan muistokirjoitus Helsingin Sanomissa.
Tarja-Tuulikki Tarsala Internet Movie Databasessa. (englanniksi)
Tapaoikeus

Tapaoikeus eli tavanomainen oikeus on kirjoitettujen säädösten rinnalla oleva oikeuslähde, joka on syntynyt vallitsevan oikeuskäytännön vakiinnuttua aikojen kuluessa velvoittavaksi säännökseksi. Tapaoikeutta pidetään yleensä oikeudellista ratkaisua tehtäessä yhtä sitovana ja arvokkaana kuin lainsäädäntövaltaa käyttävän hallinnon säätämiä lakeja. Pitkäaikaisen tavan noudattamatta jättämisen katsotaan myös horjuttavan oikeusvarmuutta. Tapaoikeus on toissijainen oikeuslähde, jota käytetään kirjoitetun säädöksen puuttuessa. Uusi laki kumoaa sen kanssa ristiriidassa olevan tapaoikeuden, mutta tapaoikeus voi myös olla syynä kirjoitetun lain muuttamiseen.
Entisaikoina tapaoikeuden muodostumiseen vaikutti vallitseva maan tapa. Nykyisin tapaoikeutta luo tuomioistuinten, erityisesti ylimpien tuomioistuinten, tekemät ratkaisut ja vallitsevan kauppatavan hioutuminen oikeudellisesti velvoittavaksi.
Esimerkiksi Suomen metsästystä koskeva normisto on syntynyt tapaoikeuden pohjalta. Tavat säätelivät metsästystä jo vallattaessa asumattomia seutuja erämaiksi. Valtaukset ja ansapolut merkittiin tavan määräämin keinoin. Säädännäistä oikeutta tarvittiin vasta turkiskaupan tullessa elinkeinoksi ja alettaessa verottaa erämaiden tuottoa. Ensimmäinen kirjoitettu metsästyslaki oli kuningas Kristoferin maanlaki vuodelta 1442. Sen mukaan metsästysoikeus kuului maanomistajalle, paitsi vahinkoeläinten metsästys, joka oli vapaata ja joinakin aikoina jopa pakollista. Joidenkin eläinten pyynti oli metsästysregaalin nojalla kuninkaan yksinoikeus.
Tapaoikeudelliset järjestelmät > Germaaninen oikeus

Tapaoikeudellisia juridisia järjestelmiä on muun muassa Yhdysvalloissa sekä Isossa-Britanniassa (engl. common law) ja sen useissa vanhoissa siirtomaissa. Käytäntö periytyy muinaisten germaanien oikeuskäytännöstä, ja siksi tapaoikeutta joskus kutsutaankin germaaniseksi oikeudeksi. Suomessa ja muissa Euroopan maissa on puolestaan käytössä roomalaisperäinen säädösoikeudellinen järjestelmä.[lähde? ]
Tuomioistuinten ennakkoratkaisuina syntynyt tapaoikeus on anglosaksisissa maissa koko oikeusjärjestyksen perusta kirjoitettujen lakien ollessa vain täydentävässä asemassa. Tapaoikeudellisen järjestelmän puolustajat, kuten oikeustaloustieteilijä Richard Posner, huomauttavat tapaoikeudellisten päätösten muodostavan lähes poikkeuksetta taloudellisesti tehokasta lainsäädäntöä.[lähde? ]
Tapaoikeudellisen järjestelmän arvostelijat taas huomauttavat järjestelmän joskus käyvän vaarallisen lähellä laillisuusperiaatteen rikkomista. Tätä kuvastavat esimerkiksi Yhdysvaltain korkeimman oikeuden muuttuvat tulkinnat perustuslaista.[lähde? ]
Tapaoikeudelliset järjestelmät > Xeer-käräjät Somaliassa

Xeer-käräjät on somalialainen tapaoikeus jossa paikallisyhteisön valitsemat kylän vanhimmat toimivat tuomareina. Riitatapauksia selvitetään käyttämällä sovinnon pohjana aikaisemmin tehtyjä ratkaisuja. Tämä on hyvä esimerkki siitä, kuinka tapaoikeus toimii valtiottomassa yhteiskunnassa. Tutkijat ovat huomanneet, että vaikka xeer on vuosisatoja vanha perinne, se toimii myös vapaassa ja anarkistisessa talousjärjestelmässä.
Aiheesta muualla

Kuvia tai muita tiedostoja aiheesta Tapaoikeus Wikimedia Commonsissa
Terveystyyny

Ergonominen tyyny
Terveystyyny on muotoiltu tyyny, joka antaa päälle parempaa tukea, esim. niskan seutu ei välttämättä jää terveystyynyn kanssa niin tyhjän päälle. 
Terveystyynyn valintaan vaikuttaa henkilön tapa nukkua, esim. nukkuuko kyljellään tai selällään. Terveystyynyjä on monenlaisia ja yleensä ne ovat tavallisia tyynyjä kalliimpia.
Telescopus fallax

| Kissakäärme |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Tarhakäärmeet Colubridae
Suku::  Telescopus
Laji::  fallax
Kaksiosainen nimi
 Telescopus fallax  Fleischmann, 1831 
Katso myös
   Telescopus fallax Wikispeciesissä   Telescopus fallax Commonsissa 
Infobox OKVirheellinen NIMI-arvoIUCN-testi OK: 
Kissakäärme (Telescopus fallax) on käärmelaji, jota tavataan Kyproksella, Lähi-idässä, Balkanin maissa, Turkissa ja Aigeianmeren saarilla. Se voi kasvaa 70–80 cm pitkäksi.
Se on myrkyllinen, mutta ei yleensä vaaraksi ihmisille.
Telesforos

Telesforos (m.kreik. Τελεσφόρος , lat. Telesphorus) voi viitata seuraaviin:
Telesforos, Asklepiokseen liittyvä parantajajumala kreikkalaisessa mytologiassa
Telesforos (300-luku eaa.), Antigonoksen sotapäällikkö
Pyhä Telesforus (k. 136/137), paavi noin vuosina 126–136/137
Telesphorus Cosenzalainen (1300-luku), eskatologinen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Telesforos”, voi hakea sivunnimihaulla, laajalla sivunnimihaulla tai tekstihaulla.
Tapparakala

| Tapparakala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Tetrakalat Characiformes
Heimo::  Tapparakalat Gasteropelecidae
Suku::  Gasteropelecus
Laji::  sternicla
Kaksiosainen nimi
 Gasteropelecus sternicla  (Linnaeus, 1758) 
Katso myös
   Tapparakala Wikispeciesissä   Tapparakala Commonsissa 
Infobox OKNimi-testi OK: 
Tapparakala (Gasteropelecus sternicla) on tapparakalojen heimoon kuuluva kalalaji. Carl von Linné kuvasi lajin ensimmäisen kerran vuonna 1758. Laji on peräisin Amazonista, Etelä-Amerikasta.
Ulkonäkö ja koko

Tapparakala voi kasvaa 3,5–4 senttimetrin mittaiseksi. Sen vartalo on liki kolmikulmainen: selkä on vaakasuora ja vatsapuoli varsin kupera. Selkäevät ovat läpikuultavat ja niiden pituus on puolet kalan pituudesta. Suu on pieni ja kääntynyt ylöspäin. Kalan kyljet ovat hopeanhohtoiset, selkä oliivinruskea ja ylhäällä on tumma raita kiduksesta pyrstön tyveen. Valon tulosuunnasta riippuen kala voi näyttää siniseltä tai vihreältä.
Elinympäristö

Tapparakala on kotoisin Etelä-Amerikasta. Sitä tavataan Amazonin vesistössä, Guyanassa ja Venezuelassa sekä Paraguayssa. Se viihtyy hitaasti virtaavissa puroissa ja suolammikoissa.
Käyttäytyminen

Tapparakalat elävät parvina lähellä veden pintaa. Ne syövät hyönteisiä, matoja ja pieniä äyriäisiä. Ne voivat napata veden pinnalta myös ilmassa lentäviä hyönteisiä.
Aiheesta muualla

Rybicky: Gasteropelecus sternicla
Taide (kustantamo)

Kustannus Oy Taide on kustannusyhtiö, joka on perustettu vuonna 1988. Sen toimialaan kuluvat Taide-lehti sekä kirjakustannus. Yhtiön pääomistaja on Suomen Taiteilijaseura ry.
Kustannusosakeyhtiö Taide kustantaa taidealan oppi- sekä käsikirjoja, klassikoita, taiteilijakirjoja sekä muuta taidekirjallisuutta.
Parhaiten tunnetaan taiteilijamatrikkeli. Sitä on toimitettu vuodesta 1926 lähtien, nykyisin myös verkkomatrikkelina.
Aiheesta muualla

Kustannus Oy Taiteen kotisivut (Arkistoitu – Internet Archive)
Tauno Tainio

Tauno Ilmari Tainio (17. marraskuuta 1902 Turku – 7. maaliskuuta 1986 Helsinki) oli suomalainen OTK:n sihteeri ja kirjallisuuden kääntäjä.
Tauno Tainion vanhemmat olivat toimittaja, sosialidemokraattinen poliitikko Taavi Tainio ja elokuvanäyttelijänäkin tunnettu sosialidemokraattisen naisliikkeen aktivisti Olga Tainio. Tauno Tainio opiskeli oikeustiedettä Helsingin yliopistossa.
Tainio suomensi useita Ernest Hemingwayn ja Graham Greenen teoksia. Tainio oli myös radion Viisasten kerhon jäsenenä.
Teoksia

Erään hyvän ystävän merkkipäivä. KKn NM-ohjelmasarja n:o 57. Helsinki 1936
Hiihto- ja retkeilypuvuista. KKn NM-ohjelmasarja n:o 55. Helsinki 1936
Parempaa kahvia!. KKn NM-ohjelmasarja n:o 46. Helsinki 1936
Puuvillasta. KKn NM-ohjelmasarja n:o 49. Helsinki 1936
Vehnäjauhoista ja muistakin myllytuotteista. KKn NM-ohjelmasarja n:o 54. Helsinki 1936
Eineksistä. KKn NM-ohjelmasarja n:o 64. Helsinki 1937
Jalkineista ja varsinkin niiden hoidosta. KKn NM-ohjelmasarja n:o 59. Helsinki 1937
Joulusiivous osuustoiminnallisin välinein. KKn NM-ohjelmasarja n:o 68. Helsinki 1937
Eräs vaikeasti hoidettava periaate: hintakilpailu vaikuttaa tavaran laatuun. KKn NM-ohjelmasarja n:o 82. Helsinki 1938
Kolme päivänkysymystä: OTK:n tuotteista. KKn NM-ohjelmasarja n:o 72b. Helsinki 1938
Laiminlyötyä terveydenhoitoa. KKn NM-ohjelmasarja n:o 83. Helsinki 1938
OTKn kosmeettisista valmisteista. KKn NM-ohjelmasarja n:o 71. Helsinki 1938
Ruis - suomalaisen voiman lähde. KKn NM-ohjelmasarja n:o 77. Helsinki 1938
Tarmola 1902-1952. Tarmola, Turku 1952
OTK 1917-1967: 50 vuotta kuluttajien omistama. Suunnittelu ja toim. OTK:n mainosjaosto. Valokuvat Trond Hedström. Osuustukkukauppa, Helsinki 1967
Neljästi linnassa – neljästi eduskunnassa: Taavi Tainion ja hänen perheensä vaiheita. Tammi 1977
Teppo Koivisto
Diskografia

Jean Sibelius: Works for Violin & Piano (yhdessä Kaija Saariketun kanssa) 2004
Synkkien laulujen maa

| Synkkien laulujen maa Eri esittäjiä |
| --- | --- | --- |

Kokoelmalevyn tiedot
 Julkaistu: 22. marraskuuta 2006
 Tuottaja(t): Riku Mattila
 Tyylilaji: pop, rock
 Kesto: 44.05
 Levy-yhtiö: Universal Music
Listasijoitukset
  Suomen virallinen lista: 4.
Synkkien laulujen maa on albumi, jolla suomalaiset artistit esittävät uusina versioina koko kansan tuntemia synkkiä ja murheellisia kappaleita. Se pohjautuu Helsingin Sanomien vuonna 2006 julkaisemaan artikkelisarjaan Suomen synkin laulu, ja Radio Helsingin ja HS:n äänestykseen. Albumi julkaistiin 22. marraskuuta 2006.
Albumi nousi Suomen virallisen listan sijalle 4 ja saavutti vuonna 2008 kultalevyrajan myytyään 15 000 kappaletta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä | Kesto |  |  |  |  |  |  |
| 1. | Peltoniemen Hintriikan surumarssi | Lauri Tähkä | 3.29 |  |  |  |  |  |  |
| 2. | Lumi teki enkelin eteiseen | Kari Tapio | 4.06 |  |  |  |  |  |  |
| 3. | Joutsenlaulu | Katri Ylander | 4.22 |  |  |  |  |  |  |
| 4. | Yksinäinen | Tuomari Nurmio | 4.03 |  |  |  |  |  |  |
| 5. | Oi mutsi, mutsi | Siiri Nordin | 3.11 |  |  |  |  |  |  |
| 6. | Täällä Pohjantähden alla | Kari Tapio & Ville Valo | 2.42 |  |  |  |  |  |  |
| 7. | Murheellisten laulujen maa | Anna Eriksson | 3.32 |  |  |  |  |  |  |
| 8. | Pimeä tie, mukavaa matkaa | Paula Vesala & Olavi Uusivirta | 4.58 |  |  |  |  |  |  |
| 9. | Tyhjää | Jonna Tervomaa | 4.22 |  |  |  |  |  |  |
| 10. | Elämän valttikortit | Tuomari Nurmio | 3.41 |  |  |  |  |  |  |
| 11. | Maria Magdalena | Paula Vesala & Mira Luoti (PMMP) | 3.19 |  |  |  |  |  |  |
| 12. | Kun minä kotoani läksin | Ville Valo & Tommi Viksten | 2.49 |  |  |  |  |  |  |
|  |  |  | 44.05 |  |  |  |  |  |  |
Arvostelut

Desibeli.net:
Soundi:
Aiheesta muualla

Synkkien laulujen maa (Arkistoitu – Internet Archive)
Synkkien laulujen maa discogs.com -sivustolla
Synkin hetki

| Synkin hetki> Darkest Hour |
| --- | --- |

Ohjaaja:  Joe Wright
Käsikirjoittaja:  Anthony McCarten
Tuottaja:   Tim Bevan  Lisa Bruce  Eric Fellner  Anthony McCarten  Douglas Urbanski 
Säveltäjä:  Dario Marianelli
Kuvaaja:  Bruno Delbonnel
Leikkaaja:  Valerio Bonelli
Pukusuunnittelija:  Jacqueline Durran
Pääosat:   Gary Oldman  Kristin Scott Thomas  Lily James  Stephen Dillane  Ronald Pickup  Ben Mendelsohn 
Valmistustiedot
Valmistusmaa:  Britannia
Tuotantoyhtiö:   Focus Features  Working Title Films  Wanda Pictures 
Levittäjä:  Focus Features UIP-Dunafilm
Ensi-ilta:   2017-09-011. syyskuuta 2017 (Telluride)  2018-01-1212. tammikuuta 2018 (Britannia)  2018-01-1919. tammikuuta 2018 (Suomi)  
Kesto:  125 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Synkin hetki (engl. Darkest Hour) on vuonna 2017 ensi-iltansa saanut sotadraamaelokuva, jonka on ohjannut Joe Wright. Se kertoo Winston Churchillin pääministerikauden alkuvaiheista toisessa maailmansodassa. Churchillia näyttelee Gary Oldman. Muita päärooleja esittävät Kristin Scott Thomas, Lily James, Stephen Dillane, Ronald Pickup ja Ben Mendelsohn.
Synkin hetki sai ensi-iltansa Telluriden elokuvajuhlilla 1. syyskuuta 2017. Teatteriensi-illan se sai Britanniassa 12. tammikuuta ja Suomessa 19. tammikuuta 2018. Oldman voitti roolistaan parhaan miespääosan Golden Globen, SAG-palkinnon sekä parhaan miespääosan Oscar-palkinnon.
Näyttelijät

| 0 | 1 | 2 |
| --- | --- | --- |
|  Gary Oldman   | … |  Winston Churchill   |
|  Kristin Scott Thomas   | … |  Clementine Churchill   |
|  Lily James   | … |  Elizabeth Layton   |
|  Stephen Dillane   | … |  Edward Wood Halifax   |
|  Ronald Pickup   | … |  Neville Chamberlain   |
|  Ben Mendelsohn   | … |  Kuningas Yrjö VI   |
|  Nicholas Jones   | … |  Sir John Simon   |
|  Richard Lumsden   | … |  Kenraali Hastings Ismay   |
|  Jeremy Child   | … |  James Stanhope   |
Arvosteluja

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Film-O-Holic.com Kimmo Hämäläinen: 
Helsingin Sanomat Pertti Avola: 
Hufvudstadsbladet Sara Ehnholm Hielm:
Aiheesta muualla

Synkin hetki Rotten Tomatoesissa. (englanniksi)
Synkin hetki Metacriticissä. (englanniksi)
Taal

| Taal |
| --- | --- |
 Taal tulivuori vuonna 2018.
Korkeus:  311 m
Sijaintitiedot
 Taal
 Koordinaatit: 14°00′00″N, 121°00′00″E 
Sijainti:  Filippiinit
Geologia
Tyyppi:  kerrostulivuori
Purkautunut viimeksi:  2020, 1977
Taal on 311 metriä korkea tulivuori Luzonin saarella, Filippiineillä, noin 70 kilometriä Manilasta etelään. Se on yksi Filippiinien aktiivisimmista tulivuorista. Taal alkoi jälleen purkautua 12. tammikuuta 2020 ja noin 8 000 ihmistä evakuoitiin.
Taal on kaldera, jonka osittain täyttää Taal-järvi. Ennen tammikuun 13. päivää 2020 järven laajuus oli noin 267 km². Järvi sijaitsi 3 metriä merenpinnan yläpuolella ja sen suurin syvyys oli 160 metriä. Järven keskellä oli toinen kaldera, jonka osittaisen romahtamisen seurauksena oli syntynyt 5 kilometriä leveä Volcano Island -saari.
Taal-tulivuorella on ollut historiansa aikana ainakin kuusi vaarallista pyroklastista purkausta. Vuoden 1911 purkauksen seurauksena kuoli 1334 ihmistä ja tuhkaa satoi Manilassa asti.  Myös vuosina 1965-1977 tulivuori on purkautunut kuolettavasti surmaten noin 200 ihmistä. Tuolloin ihmisiä ei varoitettu tulevista purkauksista. 1900-luvun viimeisin purkaus tapahtui 1977.
Taal valittiin 1990-luvulla yhdeksi kuudestatoista tarkempaan tieteelliseen seurantaan otetuista, myöhempien luonnonkatastrofien vähentämiseksi valituista dekaditulivuorista. Nimitys dekaditulivuori (engl. Decade Volcano) saatiin YK:n yleiskokouksen vuonna 1989 nimeämästä luonnonkatastrofien vähentämisen vuosikymmenestä (1990-luku). Filippiinien vulkanologian ja seismologian laitos (PHIVOLCS) on todennut jo vuonna 2009 Taal-tulivuoren saaren suuren riskin alueeksi ja pysyväksi vaaravyöhykkeeksi, jossa ei saa asua.
Kuvia

Alku 12. tammikuuta 2020 purkauksesta.
Eräs myöhempi vaihe 12. tammikuuta 2020 purkauksesta.
Ilmakuva vuodelta 2012 jossa näkyy tulivuoren keskellä oleva järvi.
Ilmakuva kraaterista vuodelta 1965.
Aiheesta muualla

Kuvia tai muita tiedostoja aiheesta Taal Wikimedia Commonsissa
Taal volcano: Your questions answered BBC News.  13.1.2020. Viitattu 14.1.2020. (englanniksi)
Department of Science and Technology Philippine – Institute of Volcanology and Seismology (PHIVOLCS) Phivolcs. Viitattu 14.1.2020. (englanniksi)
Suomen jalkapallo 2007

Vuosi 2007 suomalaisessa jalkapalloilussa. Vuosi oli myös 100-vuotiaan Suomen Palloliiton juhlavuosi.
Tapahtumia

4. tammikuuta: Kautta aikojen eniten naisten maaotteluita pelannut Anne Mäkinen ilmoitti lopettavansa maajoukkueuransa.
10. tammikuuta: Suomen Palloliiton juhlakirja Rakas jalkapallo - sata vuotta suomalaista jalkapalloa julkaistiin.
9. helmikuuta: Valmentaja Juha Malinen aloitti tehtävänsä Kazakstanin pääsarjaseuran Shakhter Karandan ja maan alle 21-vuotiaiden maajoukkueen päävalmentajana.
13. helmikuuta: Suomen alle 21-vuotiaiden maajoukkue arvottiin samaan EM-karsintalohkoon Tanskan, Slovenian, Liettuan ja Skotlannin kanssa.